ai4bharat/Pralekha huggingface dataset:
صدر جمہوریہ کا سکریٹریٹ
سینٹرل واٹر انجینئرنگ سروسز کے افسرا ن نے صدر جمہوریہ سے ملاقات کی
پانی کا مؤثر بندو بست، پانی کی کفالت اور اقتصادی ترقی کی کلید ہے: صدر مرمو
سینٹرل واٹر انجینئرنگ سروسز کے افسران نے آج  راشٹرپتی بھون میں صدر جمہوریہ ہند محترمہ دروپدی مرمو سے ملاقات کی۔
افسران سے خطاب کرتے ہوئے صدر جمہوریہ نے کہا کہ پانی زندگی کی بنیادی ضرورت ہے اور پانی کے وسائل کا بندو بست ہمیشہ سے بہت اہم رہا ہے اور تمام نسلوں کے لئے ایک چیلنج بھرا کام رہا ہے۔ انہوں نے مزید کہا کہ انجینئرنگ کے حل فراہم کر کے پانی کے بنیادی ڈھانچے کی ترقی کے تئیں سینٹرل واٹر انجینئرنگ سروسز کے افسران کا تعاون ملک کو قدرتی اور انسانوں کے ذریعہ پیدا پانی کے بحران کو حل کرنے میں زیادہ لچک دار بنائے گا۔
صدر جمہوریہ نے کہا کہ آبی وسائل کی پائیدار ترقی اور پانی کا مؤثر بندو بست ،پانی کفالت اور اقتصادی ترقی کی کلید ہے۔ انہوں نے مزید کہا کہ زیادہ اقتصادی ترقی اور بڑھتی شہر کاری اور ترقی کے ساتھ دستیاب وسا ئل کے بہتر سے بہتر استعمال کی ضرورت ہوگی۔ انہو ں نے کہا کہ آ ب وہوا میں تبدیلی کے رجحان میں پانی کے سیکٹر کو پہلے ہی متاثر کرنا شروع کردیا ہے اور ہمارے ملک میں مختلف خطوں میں مختلف آب وہوا اور ماحولیاتی حالات موجود ہیں۔ انہوں نے اس بات کو اجاگر کیا کہ سینٹرل واٹر انجینئرنگ سروسز کے افسران سے توقع کی جاتی ہے کہ وہ موجودہ اور آنے والے چیلنجوں سے نمٹنے کے لئے ایک جامع طریقہ کار اپنانے میں ایک کلیدی رول ادا کریں گے۔ انہوں نے انہیں مشورہ دیا کہ وہ پائیداری طریقے سے آبی وسائل کی ترقی اور بند و بست پر زور دیں۔
Please Click here to see the President's Speech
۔۔۔۔۔۔۔۔۔۔۔۔۔۔۔۔۔۔

U-8615
(Visitor Counter : 53
ارضیاتی سائنس کی وزارت
ارضیاتی سائنسز کی وزارت نے سمندر کے پانی کو پینے کے پانی میں تبدیل کرنے کے لئے دیسی ٹیکنالوجی تیار کی ہے، مرکزی وزیر ڈاکٹر جتیندر سنگھ کا بیان
کم درجہ حرارت میں تھرمل کو صاف کرنے کی ٹیکنالوجی پر مبنی تین صاف کرنے کے پلانٹس تیار کئے گئے ہیں اور ان کامرکز کے زیر انتظام علاقے لکشدیپ کے کاوارتی، اگاٹی اور منی کوائر جزائر میں مظاہرہ کیا گیا ہے
ان کم درجہ حرارت کے تھرمل کو صاف کرنے کی ٹیکنالوجی  پلانٹس میں سے ہر پلانٹ کی صلاحیت یومیہ ایک لاکھ لیٹر پینے کے لئے قابل استعمال کی ہے
سائنس اور ٹیکنالوجی کے مرکزی وزیر مملکت ، ارضیاتی سائنسز کے وزیر مملکت ، وزیراعظم کے دفتر میں وزیر مملکت، عملے، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہ ارضیاتی سائنسز کی وزارت نے سمندر کے پانی کو پینے کے پانی میں تبدیل کرنے کے لئے ایک دیسی ٹیکنالوجی تیار کی ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ ارضیاتی سائنسز کی وزارت نے اپنے خود مختار انسٹی ٹیوٹ سمندری ٹیکنالوجی کے نیشنل انسٹی ٹیوٹ  کے ذریعہ سمندر کے پانی کو پینے کے پانی میں تبدیل کرنے کے لئے کم درجہ حرارت کی تھرمل کو صاف کرنے کی ٹیکنالوجی  کو فروغ دیا ہے، جس کا لکشدیپ جزائر میں کامیابی کے ساتھ مظاہرہ کیا گیا ہے۔
یہ تینوں صاف کرنے کے پلانٹس ایل ٹی ٹی ڈی ٹیکنالوجی پر مبنی ہیں، جنہیں تیار کیا گیا ہے اور ان کا مرکز کے زیر انتظام علاقے لکشدیپ کے کے کاوارتی، اگاٹی اور منی کوائر جزائر میں مظاہرہ کیا گیا ہے۔ ان کم درجہ حرارت کے تھرمل کو صاف کرنے کی ٹیکنالوجی  پلانٹس میں سے ہر پلانٹ کی صلاحیت یومیہ ایک لاکھ لیٹر پینے کے لئے قابل استعمال کی ہے۔
ان پلانٹس کی کامیابی کی بنیاد پر داخلی امور کی وزارت نے مرکز کے زیر انتظام علاقے لکشدیپ کے ذریعہ 1.5 لاکھ لیٹر یومیہ کی صلاحیت کے ساتھ امینی، اندروتھ، چھیٹلٹ، کدامت، کلپینی اور کلٹن میں مزید 6 ایل ٹی ٹی ڈی پلانٹس لگانے کا کام سونپا گیا ہے۔ ایل ٹی ٹی ڈی ٹیکنالوجی لکشدیپ جزائر کے لئے مناسب بتائی جاتی ہے، جہاں سمندر کے سطح کا پانی اور گہرے سمندر کے پانی کے درمیان تقریبا 15 ڈگری سیلسیس کا درکار درجہ حرارت کا فرق لکشدیپ کے ساحلوں کے آس پاس کے علاقوں میں ہی پایا جاتا ہے۔
صاف کرنے کے پلانٹ کی لاگت منجملہ عناصر کی تعداد پر منحصر ہے، جس میں استعمال کی گئی ٹیکنالوجی اور پلانٹ کا مقام شامل ہے۔ لکشدیپ جزائر میں 6 ایل ٹی ٹی ڈی پلانٹس کی کُل لاگت187.75 کروڑ روپے ہے۔
۔۔۔۔۔۔۔۔۔۔۔۔۔۔۔۔۔۔۔۔۔

U-7941
(Visitor Counter : 91
ریلوے کی وزارت
وسٹاڈوم کوچز
ریلویز ،مواصلات اور الیکٹرانک اور اطلاعاتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ مختلف گیجز مثلاً براڈ گیج، میٹر گیج اور نیرو گیج کے لئے وسٹا ڈوم کوچز بھارتی ریلوے نیٹ ورک پر چل رہے ہیں۔ اس وقت 23 جوڑی ٹرینوں میں 33 وسٹادوم کوچزمنسلک ہیں ، جو کہ درج ذیل ہیں:-
|
|
نمبر شمار
|
|
زون کا نام
|
|
ٹرین کا نمبر اور نام
|
|
1.
|
|
وسطی زون
|
|
11007/08 ممبئی – پونے ایکسپریس
12051 / 52 ممبئی - مڈگاؤں ایکسپریس
12123 / 24 ڈیکن کوئین ایکسپریس
12125/ 26 ممبئی پونے ایکسپریس
12025 / 26 پونے - سکندر آباد ایکسپریس
|
|
2.
|
|
مشرقی ساحلی ریلوے
|
|
08551 / 52 وشاکھا پٹنم - کیراندل پیسنجر
08546 / 45 وشا کھا پٹنم - کورا پٹ پیسنجر
|
|
3.
|
|
شمال مشرقی فرینٹئر ریلوے
|
|
15777 / 78 علی پوردوار – نیو جلپائی گوڑی ایکسپریس
15887 /88 گوہاٹی - بدر پور ایکسپریس
12088 / 87 گوہاٹی - نہرلاگون ایکسپریس
05888 / 87 گوہاٹی - جور ہاٹ ایکسپریس
|
|
4.
|
|
مغربی ریلوے
|
|
20947 / 50 احمد آباد – کوڑیا ایکسپریس
52965 / 66 ڈاکٹر امبیڈکر نگر - کالا کنڈ ٹرین
52001 / 02 بلیمورا - وگھائی پیسنجر
12009 / 10 ممبئی - گاندھی نگر ایکسپریس
52003 / 04 بلیمورا - وگھائی پیسنجر
|
|
5.
|
|
جنوب مغربی ریلوے
|
|
16539 / 40 یسونت پور – منگلور ایکسپریس
16515 / 16 یسونت پور – کاروا ایکسپریس
16575 / 76 یسونت پور - منگلور ایکسپریس
16579 / 80 یسونت پور – شیوموگا ایکسپریس
|
|
6.
|
|
شمالی ریلوےٍ
|
|
52459 / 60 کالکا – شملہ ہیم درشن
52453 / 54 کالکار – شملہ میل
04647 / 48 پٹھان کوٹ - بیج ناتھ- پاپرولہ
ٹرین کی خدمات میں مزید وسٹاڈوم کوچز کی تیاری اور شمولیت ایک جاری عمل ہے جو آپریشنل فزی بلٹی، ٹرین کے شیڈول، ٹریفک کے جواز اور رولنگ اسٹاک کی دستیابی سے مشروط ہے۔ انٹیگرل کوچ فیکٹری، چنئی میں 12 LHB Vistadome کوچز زیر تیاری ہیں۔
کالکا شملہ ریلوے کے لیے 30 نارو گیج وسٹاڈوم کوچز ریل کوچ فیکٹری، کپورتھلا میں زیر تیاری ہیں۔ نارتھ ایسٹ فرنٹیئر ریلوے میں 10 نارو گیج کوچوں کو وسٹاڈوم کوچز میں تبدیل کرنے کا کام جاری ہے۔
۰۰۰۰۰۰۰۰


U-9716
(Visitor Counter : 84
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے جموں و کشمیر میں عالمی وبا کی تیاریوں کا جائزہ لیا
مرکزی وزیر مملکت  برائے سائنس و ٹیکنالوجی، ارضیاتی سائنس، وزیر اعظم کے دفتر میں وزیر مملکت، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج مرکز کے زیر انتظام علاقہ جموں و کشمیر میں عالمی وبا کی تیاریوں کا جائزہ لیا۔
جموں سے سری نگر تک کے مختلف اضلاع کے ساتھ، بالترتیب کشمیر اور جموں کے دو ڈویژنل ہیڈکوارٹرز کو جوڑنے والی اعلیٰ سطحی آن لائن میٹنگ کے دوران وزیر موصوف نے جاری تیسری لہر سے متعلق حقیقی وقت میں اپ ڈیٹس کے لیے ایک نامزد ڈیش بورڈ قائم کرنے کا مشورہ دیا۔ انھوں نے تیسری لہر کے پیش نظر متعدد دیگر ہدایات بھی جاری کیں۔
میٹنگ میں دیگر لوگوں کے علاوہ جموں کے ڈویژنل کمشنر ڈاکٹر راگھو لینگر، کشمیر کے ڈویژنل کمشنر پانڈو رینگ پول، میئر جموں چندر موہن گپتا، میئر سری نگر جنید مٹو، ڈائریکٹر جنرل ہیلتھ ڈاکٹر سلیم رحمان، مختلف اضلاع کے ڈی ڈی سی چیئرمین، میونسپل کونسل کے سربراہان، ضلع ترقیاتی کمشنرز اور دیگر متعلقہ حکام اور نمائندوں نے شرکت کی۔
کشمیر اور جموں کے ڈویژنل کمشنروں پانڈو رینگ پول اور راگھو لینگر نے بالترتیب وزیر موصوف کو مطلع کیا کہ مجموعی طور پر دونوں ڈویژنوں میں کوئی بڑی تشویش نہیں ہے۔ کشمیر ڈویژن میں، جینوم سیکوینسنگ کے لیے اب تک ٹیسٹ کیے گئے معاملوں میں، اومیکرون کا کوئی بھی معاملہ رپورٹ نہیں ہوا ہے، جب کہ جموں ڈویژن سے تین کیس رپورٹ ہوئے ہیں۔ کشتواڑ جیسے اضلاع میں چند دور دراز علاقوں کو چھوڑ کر ویکسینیشن کا عمل تقریباً مکمل ہو چکا تھا۔
ڈی سی سری نگر محمد اعجاز اور ڈی سی رامبن مسرت اسلام نے بھی اپنے اپنے اضلاع میں موسم سے متعلق رکاوٹوں کے بارے میں اپ ڈیٹ پیش کیا۔
ڈاکٹر جتیندر سنگھ نے حقیقی وقت میں معلومات کے لیے بالترتیب ڈویژنل کمشنر جموں اور ڈویژنل کمشنر کشمیر کے دفتر میں ہر ایک میں کم از کم ایک ڈیش بورڈ قائم کرنے کا مشورہ دیا۔ انھوں نے ایک پبلک ہیلپ لائن قائم کرنے کی تجویز بھی دی تاکہ عام لوگوں کا اعتماد بحال کیا جا سکے۔
یہ دیکھتے ہوئے کہ بعض معاملوں میں، ضلع انتظامیہ اور محکمہ صحت کے درمیان مواصلات میں تاخیر ہوئی، ڈاکٹر جتیندر سنگھ نے تمام متعلقہ افراد کا ایک واٹس ایپ گروپ بنانے کا مشورہ دیا۔ انھوں نے کہا، موجودہ ٹیکنالوجیز کو استعمال کرکے ہماری کارکردگی اور ترسیل میں بہت زیادہ بہتری حاصل کی جا سکتی ہے، جو پہلے سے دستیاب ہیں۔
ڈاکٹر جتیندر سنگھ نے مشاہدہ کیا کہ ابھی تک تیسری لہر میں زیادہ تر مثبت معاملے غیر علامتی یا فلو جیسی علامات کے ساتھ ہلکے رہے ہیں جو 4 سے 5 دنوں میں ختم ہو جاتے ہیں۔ تاہم، انھوں نے کہا، مطمئن ہونے کی کوئی گنجائش نہیں ہے کیونکہ دوسری لہر کے دوران بھی، بعد کے ہفتوں میں اضافہ ہوا تھا اور اس لیے اگلے چند ہفتوں کے ذریعہ اس ہفتے کی عالمی وبا کی لہر کی نوعیت کا تعین کریں گے۔
وزیر موصوف کو بتایا گیا کہ جب کہ جموں میں رات کا کرفیو نافذ ہے، دہلی-این سی آر کی طرز پر ویک اینڈ لاک ڈاؤن نافذ کرنے کے بارے میں ابھی تک کوئی فیصلہ نہیں کیا گیا ہے۔
جینوم سیکوینسنگ کی سہولت کو تیز کرنے کا عمومی مطالبہ کیا گیا تھا جس کے جواب میں ڈائریکٹر جنرل ہیلتھ نے بتایا کہ اس سمت میں ضروری اقدامات پہلے ہی کیے جا چکے ہیں۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ بین الاقوامی افسر شاہوں کے لیے ، کووڈ وبا کے دوران اچھی حکمرانی کے طور طریقوں پر منعقدہ کل ایک ورکشاپ سے خطاب کریں گے
کووڈ – 19 سے متعلق اس دو روزہ ورکشاپ کا انعقاد تکنیک اور اقتصادی بھارتی تعاون ، وزارت خارجہ اور اچھی حکمرانی کے قومی سینٹر  ، انتظامی اصلاحات اور عوامی شکایات کے محکمے کی طرف سے مشترکہ طور پر کیا جائے گا
نئی دہلی، 17جون 2020 / عملے ، عوامی شکایات اور پنشن کے وزیر مملکت ڈاکٹر جتیندر سنگھ 18 جون 2020 کو ایک ویبینار کے ذریعے ، کووڈ -19 - وبا کی صورت میں اچھی حکمرانی کے طور طریقوں پر ایک دو روزہ ورکشاپ آئی ٹی ای سی – این سی جی جی میں افتتاحی خطبہ دیں گے۔ کانفرنس میں سری لنکا فوج کے چیف آف اسٹاف میجر جنرل ایچ جے ایس گنا وردنے ، بنگلہ دیش حکومت کے سکریٹریز ، بھوٹان ، کینیا، مراکش، میانما، نیپال، اومان، سومالیہ، تھائی لینڈ، تیونیسیا، ٹونگا، سُڈان اور ازبکستان کے سینئر افسران شرکت کریں گے۔ یہ کانفرنس 18 اور 19 جون 2020 کو منعقد ہوگی۔
کانفرنس کے پہلے دن کے دیگر اجلاسوں میں کرناٹک ، گجرات اور بہار میں ریاستی سطح پر اپنائے جانے والے بہترین طور طریقوں اور کیرالہ ، تلنگانہ، اور جموں و کشمیر میں ضلع کی سطح پر اپنائے جانے والے بہترین طور طریقوں پر تبادلۂ خیال ہوگا۔ قدرتی آفات سے نمٹنے والی قومی اتھارٹی کے ممبر سکریٹری جناب جی وی وی شرما دوسرے اجلاس کی صدارت کریں گے اور سابق کابینہ سکریٹری جناب اجیت سیٹھ تیسرے اجلاس کی صدارت کریں گے۔ دوسرے دن کے اجلاس میں صحت کے شعبے کو درپیش چیلنجز اور وندے بھارت ابھیان کو شامل کیا جائے گا۔ حکومت ہند کی صحت سے متعلق سابق سکریٹری محترمہ سجاتا راؤ اور ایئر انڈیا کے سی ایم ڈی جناب راجیو بنسل ان اجلاسوں کی صدارت کریں گے۔ اختتامی خطبہ حکومت ہند کے ڈی اے آر پی جی اور ڈی پی پی ڈبلیو کے سکریٹری ڈاکٹر چھترپتی شیواجی پیش کریں گے۔ حصہ لینے والے ملکوں کے سینئر افسران بھی بات چیت میں شرکت کریں گے۔
ڈی اے آر پی جی اور اچھی حکمرانی کے قومی مرکز کے ڈائریکٹر جنرل نے کہا کہ اس دو روزہ ورکشاپ کا تصور وزارت خارجہ ، انتظامی اصلاحات اور عوامی شکایات کی انتظامیہ کے محکمے اور اچھی حکمرانی کے قومی سینٹر نے مشترکہ طور پر پیش کیا تھا جس کا مقصد بھارت کی اچھی حکمرانی کے طور طریقوں کو آئی ٹی ای سی ملکوں تک پہنچانا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔06۔18
U – 3342
(Visitor Counter : 138
وزارت دفاع
ہیڈکوارٹرس ٹریننگ کمانڈ –آئی اے ایف کے مقام پرکمانڈروں کی کانفرنس کا انعقاد
نئی دہلی29؍جولائی:ایئرچیف مارشل آرکے ایس بھدوریا ، پی وی ایس ایم ، اے وی ایس ایم ، وی ایم ، اے ڈی سی ، چیف آف ایئراسٹاف  نے ٹریننگ کمانڈ کمانڈرس کانفرنس میں شرکت کی غرض سے ہیڈکوارٹرس ٹریننگ کمانڈبینگلورو کادورہ کیا ۔ یہ کانفرنس 28اور29جولائی کو منعقد ہوئی تھی ۔
ہیڈکوارٹرس پہنچنے پر ایئرمارشل آرڈی ماتھر ، پی وی ایس ایم ، اے وی ایس ایم ، وی ایس ایم ، اے ڈی سی ، ایئرآفیسر کمانڈنگ –ان –چیف ٹریننگ کمانڈنے سی اے ایس کا استقبال کیا۔ سی اے ایس کو ہیڈکوارٹرس پرگارڈآف آنرپیش کیاگیا۔
کمانڈ رس سے اپنے خطاب میں چیف آف ایئراسٹاف سی اے ایس نے بھارتی فضائیہ کے سپرد کئے گئے تمام کارروائی جاتی اہم کاموں کو انجام دینے کی غرض سے چوکس اورپراعتماد کی ضرورت کو اجاگرکیا۔ چیف آف ایئراسٹاف نے کووڈ -19عالمی وباء کی دوسری لہرکی وجہ سے درپیش شدید رکاوٹوں کے باوجود ٹریننگ سے متعلق عزائم کی بروقت تکمیل کو یقینی بنانے کے مقصد سے ٹریننگ کمانڈ کے تحت تمام ٹریننگ اکیڈمیوں اوراسٹیشنوں کے ذریعہ کی گئی سخت محنت کی ستائش کی ۔ انھوں نے بین الاقوامی تقریب ‘‘ایروانڈیا -21’’کے انعقاد کے دوران اوراس سال فروری کے مہینے میں یلاہنکا کے مقام پرمنعقد چیف آف ایئراسٹاف کو نکلیو کے دوران کمانڈ کے ہوائی جانبازوں کے پیشہ ورانہ لیاقت کے مظاہرہ کی بھی ستائش کی۔
چیف آف ایئراسٹاف نے اس موقع پروصول کنندہ اہلکاروں کو ‘‘بیسٹ اسٹیشن ’’ ٹرافیاں پیش کیں اور اپنے اختتامی کلمات میں کمانڈروں پرزوردیا کہ وہ نوجوان مرد اورخواتین کو ان کے تشکیل سالوں میں بہترین طورپرتیارکرکے ، ایک مضبوط بنیاد قائم کرنے کی خاطر اپنی کوششیں جاری رکھیں ۔
خواتین اور بچوں کی ترقیات کی وزارت
اے سی سی تقرری
نئی دہلی ،2 ؍جولائی :مجاز اتھارٹی نے وزارت ٹیکسٹائل کے سکریٹری کا ایڈیشنل چارج جناب رابندرپنور ، آئی اے ایس  سکریٹری ، وزارت برائے خواتین اوربچوں کی ترقی کو دیئے جانے کی فوری طورپر منظوری دی ہے ۔ یہ چارج باضابطہ سکریٹری مقررکئے جانے یا تااحکامات ثانی ، جوبھی ان میں سے پہلے ہو تک ان کے پاس رہے گا۔
۔۔۔۔۔۔۔۔۔۔۔۔۔۔
) م ن ۔ج ۔ع آ۔)
U-2742
(Visitor Counter : 45
بہت چھوٹی، چھوٹی اور درمیانی صنعتوں کی وزارت
بہت چھوٹی ،چھوٹی اور درمیانہ درجہ کی صنعتوں میں خاتون کاروباریوں کا رول
نیشنل سیمپل سروے  73 ویں راؤنڈ رپورٹ  کے مطابق، کل غیر مربوط غیر زرعی ملکیتی اداروں میں سے 19.5 فیصد خواتین کی ملکیت ہیں، جن میں 22 سے 27 ملین افراد کو روزگار ملا ہواہے۔ اکتوبر 2022 میں شائع ہونے والی نیتی آیوگ کی ویب سائٹ پر ’’بھارت میں خاتون کاروباریوں کے لیے حکومت کی حمایت کی ڈی کوڈنگ‘‘ کی رپورٹ کے مطابق، بھارت میں خواتین کی اقتصادی حصہ داری جی ڈی پی کی 17 فیصد ہے۔
خواتین انترپرینیورشپ کی عالمی درجہ بندی کے بارے میں کوئی سرکاری رپورٹ نہیں ہے۔ تاہم، ایک نجی مطالعہ "ماسٹر کارڈ انڈیکس آف وومن انترپرینیورز 2021‘‘نے بھارت کو کل 65 ممالک میں سے 57 ویں نمبر پر رکھا ہے۔ انڈیکس تین اجزاء بنانے کے لیے 12 انڈی کیٹر استعمال کرتا ہے: خواتین کی ترقی کے نتائج؛ علمی اثاثے اور مالیاتی رسائی اور انڈیکس تیارکرنے کے لیے کاروباری معاونت کی شرائط۔
ریزرو بینک آف انڈیا کی طرف سے جون 2019 میں شائع ہونے والی بہت چھوٹی، چھوٹی اور درمیانہ درجے کی صنعتوں پر ماہر کمیٹی کی رپورٹ میں خواتین کی ملکیت والے ایم ایس ایم ای سمیت ایم ایس ایم ای کو درپیش ایک بڑے چیلنج کے طور پرقرض تک رسائی کی نشاندہی کی گئی ہے۔
خواتین میں کاروبار کی حوصلہ افزائی کے لیے، بہت چھوٹی، چھوٹی اور درمیانہ درجے کی صنعتوں کی وزارت مختلف اسکیمیں نافذ کرتی ہے۔ وزارت پرائم منسٹرز ایمپلائمنٹ جنریشن پروگرام  نافذ کرتی ہے، جو کریڈٹ سے منسلک ایک بڑا سبسڈی پروگرام ہے جس کا مقصد روایتی کاریگروں اور دیہی/شہری بے روزگار نوجوانوں کی مدد کرکے غیر فارم سیکٹر میں مائیکرو انٹرپرائزز کے قیام کے ذریعے خود روزگار کے مواقع پیدا کرنا ہے۔ خصوصی زمروں سے تعلق رکھنے والے مستفیضین جیسے درج فہرست ذات/ درج فہرست قبائل/ او بی سی/ اقلیتیں/ خواتین، سابق فوجی، جسمانی طور پر معذور، این ای آر، پہاڑی اور سرحدی علاقوں وغیرہ کے لیے، زیادہ سبسڈی دی جاتی ہے۔
کریڈٹ گارنٹی فنڈ ٹرسٹ برائے مائیکرو، اینڈ اسمال انٹرپرائزز ، جسے ایم ایس ایم ای کی وزارت، حکومت ہند اور اسمال انڈسٹریز ڈیولپمنٹ بینک آف انڈیا نے مشترکہ طور پر قائم کیا تھا تاکہ قرض کی فراہمی کے نظام کو مضبوط کیا جا سکے اور ایم ایس ای سیکٹر میں قرض کی فراہمی کو آسان بنایا جا سکے اور ان لوگوں کے لئے مالی رسائی کو ممکن بنایا جاسکے جن تک خدمات نہیں پہنچی ہیں،کم پہنچی ہیں اور اس طرح سے روایتی طور پر قرض فراہم کرنے والوں کی طرف سے نئی نسل کے انترپریونیور کو رقم دستیاب کرانا ، ضمانت اور/ تھرڈ پارٹی گارنٹی فری کریڈٹ سہولیات کے لئے اہل ممبر لینڈنگ انسٹی ٹیوشن [ایم ایل آئیز] کے ذریعہ بہت چھوٹی اور چھوٹی صنعتوں کے لئے گارنٹی کور فراہم کیا جاتا ہے۔ سی جی ٹی ایم ایس ای نے خواتین کاروباریوں کے لیے قرض کی گارنٹی کوریج کی حد 85فیصد تک بڑھا دی ہے۔ خواتین کاروباریوں کے لیے اضافی رعایت کے طور پر، سی جی ٹی ایم ایس ای نے سالانہ گارنٹی فیس میں 10فیصد کی کمی کر دی ہے۔
وزارت ایم ایس ایم ای کے فروغ اور ترقی کے لیے کئی دیگر اسکیمیں بھی نافذ کرتی ہے، جن میں خواتین کی ملکیت والے ایم ایس ایم ای ، یعنی، بہت چھوٹی، چھوٹی اور درمیانہ درجہ کی صنعتوں کے کلسٹر کے ترقی کے پروگرام  ، ٹول رومز اور ٹیکنالوجی مراکز، روایتی صنعتوں کی تخلیق نو کے لیے فنڈ کی اسکیم ، پروکیورمنٹ اینڈ مارکٹنگ سپورٹ اسکیم، انترپریونرشپ اور ہنرمندی کے فروغ کے پروگرام  وغیرہ شامل ہیں ۔
یہ اطلاع بہت چھوٹی، چھوٹی اور درمیانہ درجے کی صنعتوں کے وزیر مملکت جناب بھانو پرتاپ سنگھ ورما نے راجیہ سبھا میں ایک تحریری جواب میں دی۔
وزارتِ تعلیم
مقامی زبانوں اور مادری زبان میں انجینئرنگ کی تعلیم اختیار کاری کا ایک وسیلہ ثابت ہوگی: جناب دھرمیندر پردھان
نئی دہلی، 27 دسمبر 2021:
مرکزی وزیر تعلیم جناب دھرمیندر پردھان نے آج نئی دہلی میں 36ویں انڈین انجینئرنگ کانگریس  کے اختتامی سیشن میں کہا کہ مقامی زبانوں اور مادری زبان میں انجینئرنگ کی تعلیم اختیارکاری کا ایک وسیلہ ثابت ہوگی۔
اس موقع پر جناب دھرمیندر پردھان نے کہا کہ بھارت سائنسی فکر اور افزوں انجینئرنگ صلاحیتوں کے حامل عوام کا ملک ہے اور ہماری تہذیبی تاریخ میں ڈھانچہ جاتی انجینئرنگ، آبی انتظام کاری، بحری انجینئرنگ، وغیرہ جیسے سائنٹفک شواہد موجود ہیں۔ انہوں نے بھارت کی انجینئرنگ سے متعلق روایات کو آگے بڑھانے اور آتم نربھر بھارت کی تعمیر میں اہم کردار ادا کرنے کے لیے آئی ای آئی کی ستائش کی۔
مرکزی وزیر نے کہا کہ 21ویں صدی کے لیے اپنے نوجوانوں کو تیار کرنے کی غرض سے تصوریت کی حامل این ای پی 2020کے نفاذ سمیت ہم ہنر مندی کے ساتھ تعلیم کو بھی مربوط کر رہے ہیں،متعدد تعلیمی مضامین پر مبنی ایک نقطہ نظر کو اپنا رہے ہیں اور ہنر مندی وشاگردی کو اہم نصاب کا حصہ بنا رہے ہیں۔ انہوں نے آگے کہا کہ نئی تعلیمی پالیسی 2020 کے مطابق مقامی زبانوں اور مادری زبان میں انجینئرنگ کی تعلیم کی شروعات ہمارے نوجوانوں کی اختیارکاری کا ایک وسیلہ ثابت ہوگی اور ہماری انجینئرنگ ہنرمندی کو مزید تقویت فراہم کرے گی۔
جناب دھرمیندر پردھان نے اس بات پر زور دیا کہ انجینئرنگ کی تعلیم محض ڈگری فراہم کرنےتک ہی محدود نہیں رہنی چاہئے۔ ہمیں اپنی انجینئرنگ برادری کے تدریسی طریقہ کار اور صلاحیت سازی میں زبان سے متعلق رکاؤٹوں کو دور کرنے کی سمت میں اجتماعی طور پر کام کرنا چاہئے۔
انہوں نے اپیل کی کہ آئی ای آئی کو اختراع، اس کے اراکین کے ذریعہ علم ساجھا کرنے اور روزگار و صنعت کاری کی نئی مثال قائم کرکے بھارت کی انجینئرنگ صلاحیتوں کو مزید مضبوط بنانے کی کوشش ضرور کرنی چاہے۔
کابینہ
مرکزی کابینہ نے کمپنیز  آرڈیننس 2019 کی مشتہری کی منظوری دی
نئیدہلی۔20؍فروری۔وزیراعظمجنابنریندرمودیکیصدارتمیںہونےوالےمرکزیکابینہکےاجلاسمیںکمپنیز  آرڈیننس 2019 کی مشتہری اور پارلیمنٹ میں اس بل کی جگہ دوسرا بل رکھے جانے کی منظوری دے دی۔ یہ منظوری ،کمپنیز ایکٹ 2013 کے تحت آنے والے جرائم کاجائزہ لینے والی کمیٹی کی سفارشات پر مبنی ہے ، جس کا مقصد کمپنیز ایکٹ 2013 میں شامل کارپوریٹ انتظامیہ اور تعمیل کے نظام کے درمیان موجود خلا کو پُر کرنا ہے اور قانون کی پابندی کرنے والے کارپوریٹ اداروں کو ایز آف ڈوئنگ بزنس کی سہولت فراہم کرانا ہے۔
تفصیلات
کمپنیز  بل 2018 جسے بعد میں کمپنیز  بل 2019 کا دوسرا نام دیا گیا تھا ، وہ بل لوک سبھا میں 20 دسمبر 2018 کو پیش کیا گیا تھا اور لوک سبھا میں غور خوض کے بعد 4جنوری 2019 کو اس کی منظوری دے دی تھی۔ بعدازاں یہ بل راجیہ سبھا کو منظوری کیلئے بھیج دیا گیا تھا لیکن پارلیمنٹ کے سرمائی اجلاس کے دوران ایوان بالا میں اس بل پر غور نہیں کیا جاسکا اور نہ اسے منظور کیا جاسکا۔
اس بل میں پہلے کے آرڈیننسز کے ذریعے دو دفعات سمیت وہ 29 دفعات شامل کی گئی تھیں جن کی مشتہری 2نومبر2018 کو  کی گئی تھی اور 2019 کے آرڈیننس 3 کی منظوری 12 جنوری 2019 کو دی گئی تھی۔
یہ ترامیم چھوٹی تکنیکی اور ضابطے کی غلطیوں کی ذمہ داری عائد کرنے کی ضرورت کے تدارک کے طور پر کی گئی ہیں اور کارپوریٹ انتظامیہ اور نفاذ کرنے والے اداروں کے درمیان موجود خلا کا پتہ لگاکر اسے پُر کرنا بھی ان ترامیم کے مقاصد میں شامل ہے۔ علاوہ ازیں درج ذیل مختلف موضوعات کا بھی اس میں احاطہ کیا گیا ہے۔
- ان 16 چھوٹے موٹے جرائم کی باززمرہ بندی کی جائے گی جو خصوصی عدالتوں میں مقدمات کی غیرضروری بھرمار کو ختم کردیں گے۔
- بعض عمومی کاموں کی این سی ایل ٹی سے مرکزی سرکار کو منتقلی جن میں مالی سال کی تبدیلی کیلئے دی جانے والی درخواستوں اور سرکاری کمپنیوں کو پرائیویٹ کمپنیوں میں تبدیل کیے جانے کی درخواستوں پر عمل آوری شامل ہے۔
- رجسٹرڈ دفاتر کی دیکھ بھال اور رکھ رکھاؤ نہ کرنے اور کاروبار نہ کرنے کی اطلاع نہ دینے کی پاداش میں کمپنیز کے رجسٹر سے نام کے اخراج کیلئے بنیاد تیار کرنا۔
- محصولات عائد کرنے اور ان میں ترمیم کرنے کے سلسلے میں کم مدت والی سخت تجاویز ۔
- ڈائرکٹر کے عہدے پر تقرر سے متعلق پابندیوں کی خلاف ورزی کو نااہل قرار دیے جانے کی بنیاد بنایا جانا۔
اثرات
امید ہے کہ ان تبدیلیوں کی بدولت کارپوریٹ ادارے متعلقہ ضابطوں اور قوانین کی وسیع تر پابندی کریں گے جن میں خصوصی عدالتوں اور خصوصی این سی ایل ٹی اداروں کی عدم مزاحمت شامل ہے جس کی بدولت متعلقہ قانون کا مؤثر نفاذ کیا جاسکے گا۔
موجودہ اعداد وشمار شاہد ہے کہ بیشتر شروع کیے جانے والے / زیر التوا معاملات مالیاتی گوشوارہ نہ جمع کرانے اور سالانہ ریٹرن نہ داخل کرنے جیسے ضابطہ شکنی کے معاملات سے تعلق رکھتے ہیں۔ یہ محسوس کیا گیا کہ اگر ان خلا ف ورزیوں کی بازضابطہ بندی کردی جائے اور ان پر ایک اندرون خانہ نظام کے تحت مالیاتی جرمانے کی ادائیگی کی شکل میں عمل آوری کے نتیجے میں خصوصی عدالتوں پر مسلط مقدمات کا بار بڑی حد تک کم ہوجائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔ع ن
U-1098
(Visitor Counter : 70
وزارت دفاع
وزیر دفاع جناب راجناتھ سنگھ نے امریکہ کے اپنے دورے کے دوران بحری فضائی اسٹیشن اوشیانہ اور بحری اسٹیشن نورفوک کا دورہ کیا
نئی دہلی،18/دسمبر۔وزیر دفاع جناب راجناتھ سنگھ نے بحری فضائی اسٹیشن اوشیانہ اور بحری اسٹیشن نور فوک کا دورہ کیا۔ انہو ں نے یہ دورہ امریکہ کے اپنے دورے کے دوران کیا کہ یہ دورہ انہوں نے 17 دسمبر 2019 کو کیا ۔ اس دورے سے امریکہ۔ بھارت دفاعی شراکت داروں کی گہرائی اور دونوں ملکوں کی بحریاؤں کے درمیان قریبی تعلقات کی عکاسی ہوتی ہے۔
این اے ایس اوشیانہ کے دورے کے دوران وزیر دفاع نے بوٹنگ موبائل فلائٹ سمو لیٹر، اسٹیٹک ڈسپلے اور ایف/ اے۔ 18 ای پرواز کی کارکردگی دیکھی۔ بھارتی وفد نے نمٹیز درجے کے ہوائی جہاز بردار یو ایس ایس ڈوائٹ ڈی ایسین ہاور کابھی معائنہ کیا۔ جو بحری اسٹیشن نورفوک پر واقع ہے۔
جناب راجناتھ سنگھ کے ہمراہ امریکہ میں بھارت کے سفیر جناب ہرش وردھن شرنگلا، دفاع کے سیکریٹری ڈاکٹر اجے کمار، حکومت ہند کے دیگر سینئر افسران اور سرگرم ڈیوٹی پر فائض فوجی افسران بھی تھے۔
ڈاکٹر جیمس انڈرسن جو پالیسی سے متعلق دفاع کے ڈپٹی انڈر سیکریٹری کے فرائض بحری فضائیہ ایٹلائنٹک کے کمانڈر ائر ایڈ مرل رائے کپلے/ بین الاقوامی پروگرام کے ڈپٹی اسسٹینٹ سیکریٹری ائر ایڈ مرل فرانسیس مورلے اور این اے ایس اوشیانہ کے کمانڈنگ آفیسر کیپٹن جان ہیوٹ نے بھارتی وفد کو مبارک باد دی۔
وزیر دفاع نے کہا کہ ان کے دورے سے بھارت اور امریکہ کے درمیان مضبوط دفاعی تعلقات کی عکاسی ہوتی ہے۔ انہوں نے امید ظاہر کی کہ ان تعلقات میں مستقبل قریب میں اور بھی زیادہ استحکام پیدا ہوگا۔
امریکی افسران نے کہا کہ انہیں جناب راجناتھ سنگھ ایسین ہاور پر موجود بھارتی وفد کی میزبانی کے فرائض انجام دے کر، شرف محسوس کررہے ہیں۔ انہوں نے یہ بھی کہا کہ ان کے دوران سے دونوں ملکوں کے درمیان شراکتداروں کو فروغ حاصل ہوگا۔
بھارت اور امریکہ فوجی مشقوں، دفاعی تجارت اور سرکاری دوروں اور ایک دوسرے کو اپنے تجربات اور معلومات سے واقف کرا کر دفاعی تعاون دینا جاری رکھے ہوئے ہیں۔ جس میں دنیا کے سب سے بڑے امریکی بحری ٹھکانا بھی شامل ہے۔
امور صارفین، خوراک اور عوامی تقسیم کی وزارت
مرکز نے صارفین کے معاملات کو موثر طریقے سے نمٹانے کے لیے پروجیکٹ ڈیولپمنٹ کنسلٹنٹ کی تقرری کے لیےایکسپریشن آف انٹریسٹ طلب کئے
صارفین کے امور کا محکمہ صارفین کے معاملات کو موثر طریقے سے نمٹانے کے لیے کام کر رہا ہے
اس سلسلے میں، محکمہ نے 2 ستمبر 2022 کو پراجیکٹ ڈویلپمنٹ کنسلٹنٹ  کی تقرری کے لیے اظہار دلچسپی کے لیے ایک دعوت نامہ جاری کیا۔
پی ڈی سی کا تقرر درست اسپیچ ریکگنیشن اور مشین لرننگ سسٹم کے لیے ٹیکنالوجی کی ترقی کے لیے مشاورتی خدمات فراہم کرنے کے لیے کیا جائے گا۔ مجوزہ پروجیکٹ دو ور ٹیکلز پر مشتمل ہے جو درج ذیل بیان کیے گئے ہیں۔ ورٹیکلز 1 الفاظ کو عبارت میں منتقل کرنے والا سافٹ ویئر ہے۔ صارفین کے معاملات کو موثر طریقے سے نمٹانے کے لیے یہ سافٹ ویئر وقت کی اہم ضرورت ہے۔ ضلعی، ریاستی اور قومی سطح پر مقدمات کی ایک بہت بڑی تعداد زیر التوا ہے۔ زیر التوا مقدمات کی اتنی بڑی تعداد کی وجہ سے صارفین کا حق بری طرح متاثر ہو رہا ہے۔ مقصد ایک مستقل شرح پر زیر التواء مقدمات کی تعداد کو کم کرنا ہے۔ لہٰذا، کمیشن کے صدر اور اراکین کی ڈکٹیشن کو درست طریقے سے آرڈرز میں تبدیل کرنے کے لیے ایک تقریر سے متن والے سافٹ ویئر کی ضرورت ہوتی ہے جسے ایک جائزہ لینے کے بعد آسانی سے اپ لوڈ کیا جا سکتا ہے۔
ورٹیکلز 2 سافٹ ویئر کے اندر مشین لرننگ کا شامل کرنا ہے۔ معاملات کو موثر طریقے سے نمٹانے کے لیے محض الفاظ کو عبارت میں منتقل کرنے والا سافٹ ویئر فراہم کرنا کافی نہیں ہوگا۔ وقت کے ساتھ سافٹ ویئر کی درستگی کو بہتر بنانے کے لیے کمیشنوں میں کثرت سے استعمال شدہ الفاظ کو شامل کرنے کے لیے ایک مشین لرننگ سسٹم کو اسپیچ ٹو ٹیکسٹ سافٹ ویئر کے اندر شامل کرنے کی ضرورت ہوگی۔
حتمی شکل دی گئی پی ڈی سی کو سافٹ ویئر کی ترقی میں سہولت فراہم کرنے کے لیے ایک حقیقی آرڈر کی ایک نمونہ ریکارڈنگ دی جائے گی۔ مزید برآں، قانونی اصطلاحات کی درست شناخت کے لیے شارٹ لسٹ کردہ درخواست دہندگان کو کثرت سے استعمال ہونے والے الفاظ اور فقروں کی فہرست بھی فراہم کی جائے گی۔
حوالہ جات کی شرائط، کام کا دائرہ، اہلیت، ای او آئی تیار کرنے اور جمع کرانے کے لیے رہنما خطوط سے متعلق مزید تفصیلات https://consumeraffairs.nic.in/sites/default/files/file-uploads/latestnews/EoI_PDC.pdf پر دی گئی ہیں۔ ای او آئی بذریعہ ای میل pk.tyagi13[at]nic[dot]in پر جمع کرانے کی آخری تاریخ 20 ستمبر 2022 بوقت 1500 گھنٹے ہے۔